CELEX: 62015TN0435
Language: lt
Date: 2015-07-29 00:00:00
Title: Byla T-435/15: 2015 m. liepos 29 d. pareikštas ieškinys byloje Kolachi Raj Industrial/Komisija

5.10.2015   
            
            
               LT
            
            
               Europos Sąjungos oficialusis leidinys
            
            
               C 328/19
            
         2015 m. liepos 29 d. pareikštas ieškinys byloje Kolachi Raj Industrial/Komisija
   
   (Byla T-435/15)
   (2015/C 328/20)
   Proceso kalba: anglų
   
      Šalys
   
   
      Ieškovė: Kolachi Raj Industrial (Private) Ltd (Karachi, Pakistanas), atstovaujama QC P. Bentley
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti Komisijos įgyvendinimo reglamentą (ES) 2015/776 (1) tiek, kiek juo:
               
                           —
                        
                        
                           i) atmestas ieškovės prašymas netaikyti jokio antidempingo priemonių taikymo išplėtimo importuojamiems dviračiams, siunčiamiems iš Pakistano,
                        
                     
                           —
                        
                        
                           ii) Tarybos reglamentu (ES) Nr. 502/2013 (2) importuojamiems Kinijos Liaudies Respublikos kilmės dviračiams nustatyto galutinio antidempingo muito taikymas išplečiamas importuojamiems dviračiams, ieškovės siunčiamiems iš Pakistano, ir
                        
                     
                           —
                        
                        
                           iii) nurodoma rinkti minėtą muitą už importuojamus gaminius, siunčiamus iš Pakistano ir užregistruotus pagal Komisijos įgyvendinimo reglamento (ES) Nr. 938/2014 (3) 2 straipsnį.
                        
                     
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi vieninteliu pagrindu, susijusiu su tuo, kad atsakovė pažeidė 2009 m. lapkričio 30 d. Tarybos reglamento (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009 p. 51) 13 straipsnio 2 dalies b punktą. Konkrečiau kalbant, taikydama 13 straipsnio 2 dalies b punktą atsakovė padarė teisės klaidų ir procedūrinių pažeidimų, be to, motyvai išdėstyti nenuosekliai.
   
      (1)  2015 m. gegužės 18 d. Komisijos įgyvendinimo reglamentas (ES) 2015/776, kuriuo Tarybos reglamentu (ES) Nr. 502/2013 Kinijos Liaudies Respublikos kilmės dviračiams nustatyto galutinio antidempingo muito taikymas išplečiamas importuojamiems dviračiams, siunčiamiems iš Kambodžos, Pakistano ir Filipinų ir deklaruojamiems arba nedeklaruojamiems kaip Kambodžos, Pakistano ir Filipinų kilmės (OL L 122, 2015, p. 4).
   
      (2)  2013 m. gegužės 29 d. Tarybos reglamentas (ES) Nr. 502/2013, kuriuo, pagal Reglamento (EB) Nr. 1225/2009 11 straipsnio 3 dalį atlikus tarpinę peržiūrą, iš dalies keičiamas Įgyvendinimo reglamentas (ES) Nr. 990/2011, kuriuo importuojamiems Kinijos Liaudies Respublikos kilmės dviračiams nustatomas galutinis antidempingo muitas (OL L 153, 2013, p. 17).
   
      (3)  2014 m. rugsėjo 2 d. Komisijos įgyvendinimo reglamentas (ES) Nr. 938/2014, kuriuo inicijuojamas tyrimas dėl galimo antidempingo priemonių, nustatytų Tarybos reglamentu (ES) Nr. 502/2013 importuojamiems Kinijos Liaudies Respublikos kilmės dviračiams, vengimo importuojant iš Kambodžos, Pakistano ir Filipinų siunčiamus dviračius, deklaruojamus arba nedeklaruojamus kaip Kambodžos, Pakistano ir Filipinų kilmės, ir įpareigojama registruoti tokius importuojamus produktus (OL L 263, 2014, p. 5).